**Tjekliste for fondsansøgninger til Region Syddanmarks Forskningspuljer**

Et nedsat udvalg vurderer alle indkomne ansøgninger. Udvalget består typisk af klinikere, forskere og patient-/pårørenderepræsentanter, som ikke nødvendigvis kender til det pågældende forskningsområde. Patient- og pårørenderepræsentanter kan kun se lægmandsresumeet, hvorfor det er vigtigt at alt også står her.

Udvalget scorer alle ansøgninger på en skala fra 1 til 10:

* Score 0: Formalia er ikke opfyldt
* Score 1-5: ikke støtte-egnet
* Score 6-7: Måske støtteegnet
* Score 8-10: Støtteegnet

Punkter, som udvalget bedømmer efter:

|  |  |  |
| --- | --- | --- |
| **Område** | **Punkter** |  |
| Lægmandsresumeet | Er resumeet struktureret og med overskrifter, og er der en titel på lægmandssprog |  |
| Er det skrevet i et forståeligt sprog uden fagudtryk? En god ide er at få ikke-kollegaer til at læse det |  |
| Er målgruppens størrelse beskrevet? |  |
| Er formålet og hypotesen skrevet klart og forståeligt? |  |
| Er forskningen relevant og vil den få betydning for patienter/borgere i Region Syddanmark? |  |
| Er patient/bruger inddraget i projektet? |  |
| Er det vigtigt at undersøgelsen laves nu (og ikke om fx 5 år)? |  |
| Er det tydeligt, hvordan ansøger vil løse problemet/efterprøve hypotesen? |  |
| Er det tydeligt, hvilke resultater projektet leverer, og hvilken effekt resultaterne vil få? |  |
| Er samarbejdet kort beskrevet? |  |
| Er der beskrevet, hvad der overordnet søges støtte til (løn, analyser, datamanagement…)? |  |
| Forskningshøjden og kvalitet | Hvor kan det publiceres henne og hvor meget kan det udbredes? |  |
| Er projektbeskrivelsen gennemarbejdet med høj kvalitet? |  |
| Originalitet: Har andre lavet noget lignende eller er det helt nyt? |  |
| Er nytteværdien beskrevet og udfylder projektet et hul i vores viden? |  |
| Er projektet klinisk relevant? |  |
| Velbeskrevet | Er det let og simpelt at forstå – hellere eet projekt end flere delprojekter. En rodet ansøgning tæller ned! |  |
| Er formålet beskrevet knivskarpt? |  |
| Er hypotesen beskrevet så man kan se hvad ansøger forventer? |  |
| Er sample size/styrkeberegning beskrevet? (Er den ikke muligt at lave, skal der i det mindste være en velbegrundet beskrivelse af hvor mange deltager, der skal med i studiet) |  |
| Gennemførlighed | Er tidshorisonten beskrevet og kan projektet gennemføres på max tre år? God ide med simpel tidsplan som bilag. |  |
| Beskriv gerne styrker og svagheder i projektet – åbenhed er vigtigt. |  |
| Er det vigtigt at undersøgelsen laves nu (og ikke om fx 5 år)? |  |
| Samarbejde | Er der gjort rede for samarbejdspartnere (i detaljer dvs med navne og roller)? |  |
| Er ansøgere kvalificerede til at udføre de i ansøgningen beskrevne projekter? |  |
| Perspektiver | Hvor meget kan resultaterne komme til at ændre verden (vigtigt at beskrive ærligt)? |  |
| Hvor mange får glæde af resultaterne? |  |
| Vil resultaterne få betydning for patienter/borgere i Region Syddanmark? |  |
| Finansiering | Er der allerede opnået bidrag? Skriv altid noget ind i eget bidrag eller fra anden side – det viser at der er nogle som tror på det og det er muligt at komme i gang, hvis restfinansieringen imødekommes. |  |
| Kan der opnås finansiering fra andre kilder? Skriv gerne hvis det er svært fra anden side og begrund hvorfor netop denne ansøgning bør imødekommes |  |
| Er posterne i budgettet beskrevet i detaljer? Vigtigt at være åben omkring, hvad der søges til og det skal hænge sammen med hvad der er beskrevet i metodeafsnittet. |  |
| Kun for puljen for strategisk og fri forskning |
| Genereller krav  | Mindst én klinisk afdeling med  |  |
| Samarbejde på tværs i regionen: fx to sygehuse eller kommune eller almen praksis |  |
| Der kan kun imødekommes en ansøgning per ansøger |  |
| Er der tidligere ansøgt og nu noget nyt dokumenteret? Man kan ikke søge om flere penge til samme projekt, med mindre der tydeligt er noget nyt i ansøgningen (bedømmelsesudvalget kan se tidligere ansøgninger) |  |
| 2,5 mill projekter | Er ansøger kvalificeret til udføre de i ansøgningen beskrevne projekter? (Beskriv hele gruppen bag og hvad de bidrager med) |  |
| Er der internationalt samarbejde? |  |
| Kun for karrierepuljen |
| Generelle krav | Er vejledningen gennem post.doc’en beskrevet? |  |
| Er der karriereudviklingspotentiale eller er det bare en ph.d. nummer to? |  |
| Kun for ph.d.-puljen |
| Generelle krav | Navn på ph.d. foretrækkes |  |
| Der kan kun imødekommes en ansøger fra hver afdeling |  |
| Der kan kun imødekommes en ansøger per hovedvejleder (ikke forskningsenhed) |  |
| Får projektet klinisk betydning inden for ph.d.-ens tidshorisont?  |  |